**FINLAND**

3 artiklan - Toimivaltaisten viranomaisten nimeäminen

*Suomen ollessa täytäntöönpanovaltio*eurooppalaisen suojelumääräyksen tunnustamista koskevat asiat käsittelee**Helsingin käräjäoikeus.**

*Suomen ollessa määräyksen antanut jäsenvaltio*eurooppalaisen suojelumääräyksen antaa se **käräjäoikeus**, joka asianomaisessa asiassa on määrännyt lähestymiskiellosta annetussa laissa (898/1998) tarkoitetun lähestymiskiellon tai jolla olisi toimivalta lähestymiskiellon määräämiseen. Eurooppalaisen suojelumääräyksen voi antaa myös lähestymiskieltoasiaa käsittelevä muutoksenhakutuomioistuin.

4 artiklan - Keskusviranomaiseen turvautuminen

Oikeusministeriö on direktiivin 4 artiklan 1 kohdassa tarkoitettu keskusviranomainen. Toisen jäsenvaltion viranomainen voi ottaa yhteyttä oikeusministeriöön direktiivin mukaiseen menettelyyn liittyvissä kysymyksissä

17 artiklan 3 kohta – Kielet

Suomeen toimitettu eurooppalainen suojelumääräys hyväksytään, jos se on tehty suomen, ruotsin tai englannin kielellä taikka siihen on liitetty käännös jollekin näistä kielistä. Myös muulla kielellä toimitettu eurooppalainen suojelumääräys voidaan hyväksyä, jos hyväksymiselle ei ole muuta estettä.